Γερτρούδη της Μερανίας

Η Γερτρούδη της Μερανίας (περί το 1185 - 28 Σεπτεμβρίου 1213) ήταν βασίλισσα της Ουγγαρίας (1205 - 1213) ως πρώτη σύζυγος του βασιλέως Ανδρέα Β΄ και μητέρα των παιδιών του.https://brill.com/view/journals/fra/1/1-2/article-p56_3.xml Την εποχή που ο σύζυγος της απουσίαζε σε εκστρατείες η Γερτρούδη υπηρετούσε ως αντιβασιλεύς, δολοφονήθηκε τελικά από Ούγγρους ευγενείς επειδή ήταν εξοργισμένοι με την μεγάλη εύνοια που έδειχνε στους Γερμανούς συγγενείς της.

Βιογραφία

Η Γερτρούδη ήταν η δεύτερη κόρη του Βαυαρού κόμη Μπέρτολντ της Μερανίας από τον Οίκο του Άντεχς και της συζύγου του Αγνής του Ρόχλιτς, κόρης του Ντέντι Γ΄ της Λουσατίας από τον Σαξονικό Οίκο των Βέττιν.Mielke 2021, σ. 114Newman 2020, σ. 30 Η μεγαλύτερη αδελφή της Αγνή της Μερανίας διάσημη για την ομορφιά της έγινε η τρίτη σύζυγος του βασιλέως της Γαλλίας Φιλίππου Αυγούστου. Η μικρότερη αδελφή της Χέντβιχ της Σιλεσίας παντρεύτηκε τον μετέπειτα Υψηλό Δούκα της Πολωνίας Ερρίκο τον Γενειοφόρο από τον Οίκο των Πιαστ. Οι μεγαλύτεροι αδελφοί της ήταν ο Όθων Α΄ της Μερανίας που διαδέχθηκε τον πατέρα του στο Βαυαρικό βασίλειο και ο Ερρίκος Β΄ της Ίστρια που ανέλαβε την βασιλεία στην Καρνιόλα και την Ίστρια. Ο μικρότερος αδελφός της Μπέρτολντ, πατριάρχης της Ακουιλέια έγινε στενός της σύμβουλος και ορίστηκε από την ίδια την Γερτρούδη επίσκοπος της Καλόσκα.

Οικογένεια

Οι γονείς της Γερτρούδης τακτοποίησαν γάμους για τις κόρες τους με στόχο να δημιουργήσουν πολιτικές συμμαχίες. Η Γερτρούδη παντρεύτηκε πριν το 1204 με τον μελλοντικό Ανδρέα Β΄ των Άρπαντ βασιλιά της Ουγγαρίας, μικρότερο γιο του Μπέλα Γ΄ της Ουγγαρίας. Ο Ανδρέας συμμετείχε στον Γερμανικό εμφύλιο με την πλευρά του Φιλίππου των Χοενστάουφεν δούκα της Σουαβίας, τον οποίο υποστήριζε ο πεθερός του. Ο μεγαλύτερος αδελφός του Ίμρε της Ουγγαρίας υποστήριζε αντίθετα τον μελλοντικό αυτοκράτορα Όθωνα Δ΄ των Γουέλφων. Τα παιδιά του Ανδρέα και της Γερτρούδης ήταν:
 Άννα Μαρία 1204-1237, παντρεύτηκε τον Ιβάν Ασέν Β΄ της Βουλγαρίας.Van Tricht 2011, σ. 406
 Μπέλα Δ΄ 1206-1270, βασιλιάς της Ουγγαρίας.Lyon 2013, σ. 166
 Ελισάβετ 1207-1231, Αγία. Παντρεύτηκε τον Λουδοβίκο Δ΄ των Λουδοβικιδών λάντγκραβο της Θουριγγίας.Wolf 2010, σ. 9
 Κολομάν 1208-1241, πρίγκιπας, μετά βασιλιάς, της Γαλικίας.
 Ανδρέας π.1210-1233/4, πρίγκιπας της Γαλικίας.

Πρόγονοι

Παραπομπές

Πηγές

"Magyar Életrajzi Lexikon". Mek.niif.hu. Retrieved 2013-01-04.
Lyon, Jonathan R. (2013). Princely Brothers and Sisters: The Sibling Bond in German Politics, 1100-1250. Cornell University Press.
Mielke, Christopher (2021). The Archaeology and Material Culture of Queenship in Medieval Hungary, 1000–1395. Palgrave Macmillan.
Newman, Martha G. (2020). Cistercian Stories for Nuns and Monks: The Sacramental Imagination of Engelhard of Langheim. University of Pennsylvania Press.
Van Tricht, Filip (2011). The Latin Renovatio of Byzantium: The Empire of Constantinople (1204-1228). Translated by Longbottom, Peter. Brill.
Wolf, Kenneth Baxter, ed. (2010). The Life and Afterlife of St. Elizabeth of Hungary: Testimony from her Canonization Hearings. Oxford University Press.

Κατηγορία:Οίκος του Άντεχς
Κατηγορία:Βασίλισσες της Ουγγαρίας (σύζυγοι βασιλέων)